ΚΟΙΝΗ ΘΕΣΗ (ΕΚ) αριθ. 54/96 η οποία καθορίστηκε από το Συμβούλιο στις 25 Ιουνίου 1996 για τη θέσπιση της οδηγίας 96/. . ./ΕΚ του Ευρωπαϊκου Κοινοβουλίου και του Συμβουλίου, της . . ., για την τροποποίηση της οδηγίας 95/2/ΕΚ για τα πρόσθετα τροφίμων πλην των χρωστικών και των γλυκαντικών (96/C 315/03)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την οδηγία 89/107/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για ανθρώπινη διατροφή (1), και ιδίως το άρθρο 3 παράγραφος 2,

την πρόταση της Επιτροπής (2),

τη γνώμη της Οικονομικής και Κοινωνικής Επιτροπής (3),

Αποφασίζοντας σύμφωνα με τη διαδικασία του άρθρου 189 Β της συνθήκης (4),

Εκτιμώντας:

ότι τα τροποποιημένα φύκη Eucheuma αποτελούν νέο πρόσθετο για το οποίο έχει αποδειχθεί ότι η χρήση του στα τρόφιμα εξυπηρετεί τεχνολογικές ανάγκες,

ότι, προκειμένου να επιτραπεί χρήση του, είναι αναγκαίο να τροποποιηθεί ο κατάλογος των επιτρεπομένων προσθέτων που περιέχεται στην οδηγία 95/2/ΕΚ του Ευρωπαϊκού Κοινοβουλίου και του Συμβουλίου, της 20ής Φεβρουαρίου 1995, για τα πρόσθετα τροφίμων τλην των χρωστικών και των γλυκαντικών (5),

ότι ζητήθηκε η γνώμη της επιστημονικής επιτροπής τροφίμων,

ότι τα κριτήρια καθαρότητας θα θεσπιστούν με τη διαδικασία του άρθρου 11 της οδηγίας 89/107/ΕΟΚ,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στον πίνακα του παραρτήματος I της οδηγίας 95/2/ΕΚ μετά το αριθ. Ε 407 παρεμβάλλεται το ακόλουθο πρόσθετο:

>ΘΕΣΗ ΠΗΝΑΚΑ>

Άρθρο 2

Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία πριν τις 25 Σεπτεμβρίου 1996 προκειμένου να επιτρέψουν την εμπορία και τη χρήση των προϊόντων που ανταποκρίνονται στην παρούσα οδηγία.

Ενημερώνουν αμέσως την Επιτροπή σχετικά.

Οι διατάξεις αυτές, όταν θεσπιζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

Άρθρο 3

Η παρούσα οδηγία αρχίζει να ισχύει την έβδομη ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, . . .

Για το Ευρωπαϊκό Κοινοβούλιο Ο Πρόεδρος Για το Συμβούλιο Ο Πρόεδρος

(1) ΕΕ αριθ. L 40 της 11. 2. 1989, σ. 27 7 οδηγία όπως τροποποιήθηκε από την οδηγία 94/34/ΕΚ (ΕΕ αριθ. L 237 της 10. 9. 1994, σ. 1).

(2) ΕΕ αριθ. C 163 της 29. 6. 1995, σ. 12.

(3) ΕΕ αριθ. C 18 της 22. 1. 1996, σ. 20.

(4) Γνώμη του Ευρωπαϊκού Κοινοβουλίου της 28. 3. 1996, ΕΕ αριθ. Ψ 117 της 22. 4. 1996, σ. 36, κοινή θέση του Συμβουλίου της 25. 6. 1996 (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(5) ΕΕ αριθ. L 61 της 18. 3. 1995, σ. 1.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

Ι. ΕΙΣΑΓΩΓΗ

1. Στις 18 Μαΐου 1995, η Επιτροπή υπέβαλε πρόταση οδηγίας (1) βασιζόμενη στο άρθρο 100 Α της συνθήκης ΕΚ, σχετικά με τα πρόσθετα τροφίμων πλην των χρωστικών και γλυκαντικών.

2. Το Ευρωπαϊκό Κοινοβούλιο και η Οικονομική και Κοινωνική Επιτροπή γνωμοδότησαν αντιστοίχως στις 28 Μαρτίου 1996 (2), και στις 25 Οκτωβρίου 1995 (3).

3. Λαμβανομένης υπόψη της γνώμης του Ευρωπαϊκού Κοινοβουλίου, η Επιτροπή υπέβαλε στις 21 Μαΐου 1996 (4) τροποποιημένη πρόταση.

4. Το Συμβούλιο καθόρισε την κοινή του θέση σύμφωνα με το άρθρο 189 Β της συνθήκης, στις 25 Ιουνίου 1996.

II. ΣΤΟΧΟΣ

Στόχος της πρότασης είναι να προστεθεί στον κατάλογο των επιτρεπομένων προσθέτων τροφίμων, το επονομαζόμενο «επεξεργασμένα φύκια Eucheuma», αριθ. αναφοράς Ε 407α.

ΙΙΙ. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

1. Το Ευρωπαϊκό Κοινοβούλιο πρότεινε τροποποίηση που περιλαμβάνει τα εξής σημεία:

- επιτρέπεται πρόσθετο με ονομασία «επεξεργασμένα φύκια Eucheuma»,

- ο αριθμός Ε για το πρόσθετο αυτό είναι «Ε 408»,

- το εν λόγω πρόσθετο δεν επιτρέπεται να προσμιχθεί στα τρόφιμα που προορίζονται για παιδιά ηλικίας κάτω των 18 μηνών.

Για την κοινή θέση λήφθηκαν υπόψη οι επιθυμίες του Ευρωπαϊκού Κοινοβουλίου για τα τρία αυτά σημεία. Η κοινή θέση αντιστοιχεί στην τροποποιημένη πρόταση της Επιτροπής.

2. Όσον αφορά την ονομασία του προσθέτου (1η τροπολογία), το Συμβούλιο επανέλαβε την ονομασία «επεξεργασμένα φύκια Eucheuma», πρόσθετο, το οποίο είχε προτείνει το Ευρωπαϊκό Κοινοβούλιο και επέλεξε επίσης Τον Codex Alimentarius (αυτό το τμήμα της τροπολογίας έγινε δεκτό από την Επιτροπή στην τροποποιημένη πρόταση).

3. Λαμβάνοντας υπόψη τις ρυθμίσεις που ισχύουν για τον Codex Alimentarius, το Συμβούλιο επέλεξε ωστόσο τον αριθμό αναφοράς «Ε 407α». Το Συμβούλιο δεν μπόρεσε δηλαδή να επαναλάβει το δεύτερο τμήμα της 1ης τροπολογίας που αφορά τον αριθμό αναφοράς (το τμήμα της τροπολογίας δεν γίνεται δεκτό από την Επιτροπή).

4. Το Συμβούλιο δέχεται κατ'αρχήν, ότι το πρόσθετο δεν θα επιτραπεί για τα τρόφιμα που προορίζονται για τη διατροφή παιδιών κάτω των 18 μηνών (1η τροπολογία). Ωστόσο, το Συμβούλιο δεν ενσωμάτωσε την τροπολογία στην κοινή του θέση, δεδομένου ότι το πρόσθετο «επεξεργασμένα φύκια Eucheuma» δεν περιλαμβάνεται στο θετικό κατάλογο των επιτρεπομένων προσθέτων τροφίμων γι'αυτήν την κατηγορία παιδιών (παράρτημα VI της οδηγίας 95/2/ΕΚ). Ούτε η Επιτροπή ήταν σε θέση να δεχθεί αυτό το τμήμα της 1ης τροπολογίας.

5. Εν γένει, αφού το Συμβούλιο δέχθηκε το τμήμα της 1ης τροπολογίας του Ευρωπαϊκού Κοινοβουλίου που αφορά το όνομα του προσθέτου και αφού δέχθηκε την αρχή σχετικά με την προστασία των παιδιών ηλικίας κάτω των 18 μηνών, θεωρεί ότι επέτυχε την σωστή ισορροπία μεταξύ των αρχικά διισταμένων απόψεων.

(1) ΕΕ αριθ. C 163 της 29. 6. 1995, σ. 12.

(2) ΕΕ αριθ. C 117 της 22. 4. 1996, σ. 36.

(3) ΕΕ αριθ. C 18 της 22. 1. 1996, σ. 20.

(4) ΕΕ αριθ. C 208 της 19. 7. 1996, σ. 15.